Binayabay da Vice Mayor Danny Q. Gazmen ken ABC President Brgy. Captain Teddy U. Soller ni Mayor Ediboy a nakisarita kadagiti mangngalap tapno mapatalgedan dagiti kalikagumda a proyekto iti Sektor-Panagkalap a mangpasayaat pay ti panagbiag dagiti agindeg iti igid ti baybay.
Dagiti sumaganad ti napagnanamingan ti Pederasion kalpasan ti dialog a naidokumento ken maipasa ken ni Director Perez:
- Pannakaipasdek ti Cold Storage para iti pagikanan iti Coastal Barangay (Potensial a maipasdek iti Barangay Salomague) a pagtuladan pay dagiti sabali a barangay ken sabali (pribado) nga agipuonan ti panagkomersio ti ikan.
- Pannakapaadda ti patrol boats ken fishing boats ti kada coastal barangay.
- Pannakaaramid ti 30 a Payao(shallow) tapno adda pagbanniitan/pagkalapan iti para iti inaldaw a pagsustener dagiti mangalap iti pamiliana.
- Maiyusuat ti ID System tapno maammuan ti eksakto a bilang ti mangngalap ti Cabugao a maka-avail ti tulong nga aggapu ti LGU ken BFAR kas iti life vest with floater a maited.
- Maaramid ti panagsanay dagiti mairekomenda a Technical men a ma-empleo-agasikaso iti kabaybayan ken agsanay iti Scuba Diving.
- Sabali laeng ti listaan ti kasapulan ken kalikagum ti tunggal asosasion a mayataday iti disso ti pagkalapanda partikular ti Barangay Pug-os ken Salapasap.
- Tumulong ti DA-LGU iti Pederasion a mabukel ti resolusion a pakairagpinan dagiti kalikagum a ramit ken pasilidad ti panagkalap ta maisubmiter iti BFAR agingga iti Nobiembre 5, 2012 babaen ti panangyendorso ni Mayor Ediboy iti BFAR.
Imbatad met ni Vice Mayor Danny Q. Gazmen a gundawayan koma dagiti mangngalap ti agkalikagum daytoy a panangyasideg ti BFAR ti tulongna gapu ta sigurado a maaprobaran ta ngimmato ti naited a budget ti ahensia, segun ken ni Director Perez.
Innayon pay ni Mayor Ediboy a bentahe dagiti asosasion ti agkalikagum no maikompara iti sabsabali nga asosasion agsipud ta rehistradon iti DOLE ti kaaduan nga asosasion ditoy Cabugao.
Nagpaay a Documentor iti nasao a dialog/miting ni Salomague Brgy. Secretary Wilfredo Savella, Presidente ti North Luzon Deepsea Fishermen Association, Inc. a naka-base iti Brgy. Salomague, Cabugao, Ilocos Sur.
Nagatendar met iti dialog da Mrs. Milagros R. Paz, Municipal Fisheries Coordinator ti Cabugao a kaduana ni OIC Nereo S. Daproza, agpada a mangibagi ti Opisina ti DA-LGU Cabugao. # (Web In-Action)
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn